સમગ્ર રાજ્ય સાથે સાથે ભાવનગર શહેર જિલ્લામાં એસ.એસ.સી. એચ.એસ.સી. બોર્ડની પરીક્ષાનો આજરોજ શાંતિપૂર્ણ માહોલ વચ્ચે પ્રારંભ થયો હતો. તંત્રની આગોતરી તૈયારી તથા આયોજન બધ્ધ ગોઠવણને પરીણામે પરીક્ષાર્થીઓને કોઈપણ પ્રકારની તકલીફ પડી ન હતી. સવારના સમયમાં ધોરણ ૧૦માં ગુજરાતી ભાષાનું પેપર લેવાયુ હતું જે અંગે પરીક્ષાર્થીઓના જણાવ્યા અનુસાર ગત વર્ષની તુલનાએ આ વર્ષે પેપર સરળ સહેલુ રહેતા પૂર્વ તૈયારી સાથે આવેલ છાત્રોએ નિર્ધારીત સમય પૂર્વે જ સંપૂર્ણ પેપર પુરૂ કર્યુ હતું. એ જ રીતે ધોરણ ૧૨ વિજ્ઞાન પ્રવાહમાં ભૌતિક વિજ્ઞાનનું પેપર લેવાયુ હતું જે પ્રશ્ન પત્ર પણ સરળ રહ્યુ હોવાનો સુર વિદ્યાર્થીઓએ વ્યક્ત કર્યો હતો તેમજ ધોરણ ૧૨ સામાન્ય પ્રવાહમાં સહકાર પંચાયત તથા નામાના મૂળતત્વોનું પેપર લેવામાં આવ્યુ હતું.